Хьалха заманахь баьхачу дешначу наха олуш хилла шайх Г1еза-Хьаьжа шозза шайт1ана букъ бойначех ву олий. Дуьххьара иштта нисделира иза. Накъшбандийн т1ерикъатан муршидийн устаз волу Мохьмад-Яраг1и бакъонца лору муридийн боламан бухбиллархо. Схьавалар лаьзгех а долуш воккха 1елам вара иза. Амма доьзалехь к1ант вацара цуьнан, д1амел еш ерг йо1 хуьлура. Цхьана дийнахь хида воьдуш волчу муршидана Г1еза-Хьаьжина дуьхьалкхийтира шен устазан х1усамнана. Иза доьзалхочух яра. Цуьнга а хаьжна, жима волу Г1еза-Хьаьжа велавелира. И цуьнан къажар гира гена воццуш цхьаъ деш воллучу Мохьмад-Яраг1ина. Жимха шена т1е а кхайкхина цо хаьттира